අවසන් මොහොතේ හෝ ගෝඨාභය රාජපක්ෂ ජනාධිපති ධුරයට පත්වීමට වැළැක්වීමට යහපාලන ආණ්ඩුව කටයුතු කළ බව ඉන් තමාට ගම්‍ය බව වන කර්නල් ශම්මි කුමාරරත්න කොමිසම හමුවේ වැඩිදුරටත් කියා සිටියා.මේ අතර, යුද හමුදා බුද්ධි බලකායේ විශ්‍රාමික කෝප්‍රල් එස්.එම් රවීන්ද්‍ර රූපසේන කළ පැමිණිල්ලකට අදාළව ඔහු අද දේශපාලන පළිගැනීම් පිළිබඳ සොයා බලන ජනාධිපති කොමිෂන් සභාව හමුවේ සාක්ෂි ලබා දුන්නා.මෙහිදී පාර්ලිමේන්තු මන්ත්‍රී රන්ජන් රාමානායක රාමනායක හා අපරාධ පරීක්ෂණ දෙපාර්තමේන්තුවේ හිටපු අධ්‍යක්ෂ ශානි අබේසේකර අතර සිදුවූ දුරකථන සංවාදයක් කොමිසමට ඉදිරිපත් කළා.අපරාධ පරීක්ෂණ දෙපාර්තමේන්තුවේ හිටපු ප්‍රධාන පොලිස් පරීක්ෂක නිශාන්තද සිල්වා සහ පාර්ලිමේන්තු මන්ත්‍රී රංජන් රාමනායක අතර සිදු වූ දුරකථන සංවාදයක්ද මෙහිදී කොමිසමට ඉදිරිපත් කෙරුණා.යහපාලන රජයේ දේශපාලඥයින් අපරාධ පරීක්ෂණ දෙපාර්තමේන්තුවේ ඉහළ නිලධාරීන් සමඟ පැවැත්වූ සමීප සම්බන්ධතාවයන් මෙම හඬ පට තුලින් ගම්‍ය වන බව සාක්ෂි දෙමින් යුද හමුදා බුද්ධි බලකායේ විශ්‍රාමික නිලධාරියා කොමිසම හමුවේ කියා සිටියා.